Carl Koldewey

Carl Koldewey (født 26. oktober 1837 i Bücken ved Hannover, død 17. mai 1908 i Hamburg) var en tysk nordpolarforsker.

Koldewey ledet i 1868 den første tyske nordpolsekspedisjonen til Spitsbergen samt 1869-70 den andre ekspedisjonen. Denne gikk til østre Grønland og nådde den 77. breddegrad. En beretning om denne ferd utkom i 2 bind i 1873 og 1874.

Koldewey ble først assistent og senere admiralitetsråd og avdelingsforstander for det nautiske observatorium («Seewarte») i Hamburg.

Robert Koldewey, arkeolog og arkitekturhistoriker, var hans nevø.

Den tyske forskningsstasjonen i Ny-Ålesund på Spitsbergen er oppkalt etter Koldewey.

Referanser

 Eksterne lenker 


Kategori:Tyske oppdagere
Kategori:Polfarere
Kategori:Personer fra Landkreis Nienburg/Weser